আমরোহা জেলা
আমরোহা জেলা উত্তরাঞ্চলীয় ভারতের উত্তর প্রদেশের ৭৫ জেলার একটি জেলা। আমরোহা শহর এ জেলার সদরদপ্তর। ভারত সরকারের তথ্য মতে, জনসংখ্যা, আর্থ-সামাজিক সূচক এবং মৌলিক সুযোগ-সুবিধার সূচকের ২০০১ সালের আদমশুমারি তথ্যের ভিত্তিতে জেলাটি সংখ্যালঘু অধ্যুষিত জেলাগুলির মধ্যে একটি। জেলাটি উত্তর দিকে বিজনোর জেলা, পূর্ব ও দক্ষিণ পূর্বে মোরাদাবাদ জেলা, দক্ষিণে বাদাউন জেলা, পশ্চিমে গঙ্গা নদীর তীর, যার ওপারে বুলান্দশহর, হাপুর এবং মীরাট জেলা অবস্থিত। রাজ্য মহাসড়ক ৭২ ও ৭৩ আমরোহা শহরের মধ্য দিয়ে গেছে এবং জেলার প্রধান রুট হিসাবে কাজ করে।